Templetoni auhind

Templetoni auhind on iga-aastane Templetoni fondi auhind.

Auhind asutati 1973. aastal, esialgse nimetusega (kehtis kuni 2001. aastani) "Templetoni auhind progressi eest religioonis". Auhinda määrati mitte ainult vaimulikele ja teoloogidele, vaid ja füüsikutele, filosoofidele, filantroopidele ja teistele vaimse sfääri esindajatele. Laureaatideks võisid saada ükskõik millise usutunnistusega isikud, ka ateistid, sest kohtunikke (žürii liikmeid) huvitas eelkõige isiku panus teaduse, kultuuri ja muudes sfääridesse. Aastatel 2002–2008 kandis auhind nime "Templetoni auhind edu eest uurimistöös või avastuste eest vaimse elu sfääris".

Auhinnatseremooniad peetakse prints Philipi osavõtul Buckinghami palees. Auhinna rahaline väärtus oli 2015. aastal 1 200 000 Inglise naela. Kui Templetoni fondi asutaja John Templeton 1973. aastal auhinna asutas, kehtestas ta reegli, mida seni pole rikutud: auhinna rahaline väärtus ei peaks Nobeli auhinna summast väiksem olema, sest metseeni veendumuse kohaselt pole teened vaimses sfääris vähem olulised kui saavutused teistes inimtegevuse valdkondades.

Kohtunikud
Põhiallikas:
David Brooks, USA koluminist
Sherman A. Jackson, USA religiooniprofessor, tegeleb islamiuuringutega 
M. Zuhdi Jasser, USA meditsiinidoktor, American Islamic Forum for Democracy asutaja
Ursula King, Briti religiooniprofessor
Albert Lincoln, kauaaegne Bahá'í International Community peasekretär
Márcio Matta, Association of Evangelical Theological Education in Latin America president
Jonathan Sacks, kauaaegne Briti pearabi
Eleonore Stump, USA filosoofiaprofessor
Jennifer Wiseman, USA astronoom, AAAS Dialogue on Science, Ethics, and Religion direktor

Laureaadid

 1973 – ema Teresa 
 1974 – Vend Roger 
 1975 – Sarvepalli Radhakrishnan 
 1976 – Léon-Joseph Suenens 
 1977 – Chiara Lubich 
 1978 – Thomas F. Torrance 
 1979 – Nikkyō Niwano 
 1980 – Ralph Wendell Burhoe 
 1981 – Cicely Saunders 
 1982 – Billy Graham 
 1983 – Aleksandr Solženitsõn 
 1984 – Michael Bourdeaux 
 1985 – Alister Hardy 
 1986 – James I. McCord 
 1987 – Stanley L. Jaki 

 1988 – Inamullah Khan 
 1989 – George MacLeod ja Carl Friedrich von Weizsäcker
 1990 – Murlidhar Devidas Amte ja Charles Birch
 1991 – Immanuel Jakobovits 
 1992 – Kyung-Chik Han 
 1993 – Charles Colson 
 1994 – Michael Novak 
 1995 – Paul Davies 
 1996 – Bill Bright 
 1997 – Pandurang Shastri Athavale 
 1998 – Sigmund Sternberg 
 1999 – Ian Graeme Barbour 
 2000 – Freeman Dyson 
 2001 – Arthur Peacocke 
 2002 – John Polkinghorne 

 2003 – Holmes Rolston 
 2004 – George F. R. Ellis 
 2005 – Charles Hard Townes 
 2006 – John D. Barrow 
 2007 – Charles Taylor 
 2008 – Michał Heller 
 2009 – Bernard d’Espagnat 
 2010 – Francisco J. Ayala 
 2011 – Martin Rees 
 2012 – Tenzin Gyatso 
 2013 – Desmond Tutu 
 2014 – Tomáš Halík 
 2015 – Jean Vanier 
 2016 – Jonathan Sacks 
 2017 – Alvin Plantinga

Kriitika
Auhinna kontseptsioon, mis üritab teadust ja religiooni lepitada, tundub skeptikutele absurdsena. Üks tuntumaid religiooni kriitikuid Richard Dawkins kirjutas, et Templetoni auhind on soliidne rahahunnik, mis "tavaliselt määratakse teadlasele, kes on valmis ütlema midagi meeldivat religiooni kohta". California Tehnoloogiainstituudi füüsikaprofessor Sean M. Carroll heitis ette oma kolleegidele, et nad on vastu võtnud Templetoni fondi uurimistoetusi, kuigi ei jaga fondi asutaja usulisi tõekspidamisi. Nobeli füüsikaauhinna laureaat Martinus Veltman on salvavalt märkinud, et auhind "teenib sillana terve mõistuse ja mõttetuse vahel."

Viited

Välislingid
Templeton Prize. templetonprize.org

Kategooria:Auhinnad